Redegjørelse for uønsket hendelse 12.2.2007

1 Bakgrunn

Etter å ha avsluttet en pizzaseanse rundt klokken 17:30, mandag den 12.2.2007 på nye RETV startet jeg (……….) kjøreturen med et kjøretøy (se pkt. 2.1) av typen MB 240 med reg.nr……...  Jeg var på RETV i forbindelse med et CV9030N skrogkurs.  Som VK hadde jeg ……. som naturlig nok satt på min høyre side.  Oppdragets art var personell transport fra kursstedet på Rena til troppens forlenging ved Terningmoen Garnison.  Last objektene går under navn: ……, …… og …..

2 Definisjoner

2.1 Kjøretøy

Med kjøretøy forstås innretning som er bestemt til å kjøre på bakken uten skinner.

2.2 Motorvogn

Med motorvogn forstås kjøretøy som blir drevet fram med motor. 

2.3 Veg

Med veg forstås i dette notat også gate og plass, herunder opplagsplass, parkeringsplass, holdeplass, bru, ferjekai eller annen kai som står i umiddelbar forbindelse med veg.

3 Hendelsesforløp

3.1 Årsak

Nesten umiddelbart etter kjøring oppdaget jeg at speilet på min høyre side var noe ujustert (jeg hadde gode muligheter til å observere lufttrafikken – noe jeg syns var ugunstig da jeg per definisjon betjente en motorvogn (se pkt. 2.2)).  Etter anmodning til min VK iverksatte han tiltak for å justere det overnevnte speilet, slik at jeg skulle bli i stand til å observere i ønsket sektor.

Da jeg fulgte opp VKs justeringer av speilet flyttet jeg blikket til høyre.  Det er først i ettertid at jeg har kommet til å tenke på at det i følge min kjøreskolelærer kan være svært ugunstig å fokusere blikket til siden under betjening av motorvogner.  Dette begrunnet han med vitenskaplige studier som har påvist at venstre hjernehalvdel finner det naturlig å kjøre dit man fokuserer blikket.

3.2 Resultat

Resultatet ble at jeg etter cirka 50 meter kjøring, kjørte anslagsvis 50 centimeter ut av vegen (se pkt. 2.3).  Farten jeg holdt under utforkjøringen var cirka 10 km/t (2,77 m/s).

Her er bilde av resultatet:


Fotograf: Befalselev ………

3.3 Selvbergings prosessen 

Jeg mestret straks å betjene motorvognen dit hen at jeg kjørte opp på vegen igjen.  I samråd med min VK gjorde jeg dette ved å koble i firehjultrekk og differensialsperrer både foran og bak.

Se bilde av prosessen:

Fotograf: Befalselev ………

	
	
	


